CELEX: 32012D1218(02)
Language: sk
Date: 2012-12-14 00:00:00
Title: Rozhodnutie Komisie zo 14. decembra 2012 , ktorým sa mení a dopĺňa rozhodnutie Komisie 2006/210/ES o vytvorení skupiny vysokokvalifikovaných národných expertov pre právnu úpravu a ktorým sa predlžuje funkčné obdobie skupiny a obdobie uplatňovania rozhodnutia 2006/210/ES do 31. októbra 2014

18.12.2012   
            
            
               SK
            
            
               Úradný vestník Európskej únie
            
            
               C 390/7
            
         ROZHODNUTIE KOMISIE
   zo 14. decembra 2012,
   ktorým sa mení a dopĺňa rozhodnutie Komisie 2006/210/ES o vytvorení skupiny vysokokvalifikovaných národných expertov pre právnu úpravu a ktorým sa predlžuje funkčné obdobie skupiny a obdobie uplatňovania rozhodnutia 2006/210/ES do 31. októbra 2014
   2012/C 390/09
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:
   
               (1)
            
            
               Skupina vysokokvalifikovaných národných expertov pre právnu úpravu (ďalej len „skupina“) zriadená rozhodnutím Komisie 2006/210/ES (1) zmeneným a doplnením rozhodnutím Komisie 2010/63/EÚ (2) je poradnou skupinou vysokokvalifikovaných národných expertov v otázkach inteligentnej regulácie.
            
         
               (2)
            
            
               Predseda Komisie uviedol, že inteligentná regulácia (3) bude naďalej patriť k prioritám politického programu Komisie (4).
            
         
               (3)
            
            
               Pri úspešnej realizácii tohto programu zohráva dôležitú úlohu fórum venované diskusii o inteligentnej regulácii a podpore spolupráce medzi členskými štátmi v tejto oblasti.
            
         
               (4)
            
            
               Mandát skupiny by sa preto mal predĺžiť do konca mandátu súčasnej Komisie.
            
         
               (5)
            
            
               Komisia v novembri 2010 stanovila nový rámec pre expertné skupiny Komisie (5). Tento rámec treba zohľadniť.
            
         
               (6)
            
            
               Rozhodnutie 2006/210/ES by sa malo zodpovedajúcim spôsobom zmeniť a doplniť a jeho účinnosť by sa mala predĺžiť,
            
         ROZHODLA TAKTO:
   Článok 1
   Článok 3 rozhodnutia 2006/210/ES sa nahrádza takto:
   
      „Článok 3
      Členstvo – menovanie
      1.   Skupina sa skladá z orgánov členských štátov. Každý členský štát bude mať v skupine jedného zástupcu. Vo výnimočných prípadoch, ak je na správnej úrovni príslušného členského štátu delená právomoc, môže byť vymenovaný aj druhý zástupca.
      2.   Členské štáty vymenúvajú svojich zástupcov spomedzi špecialistov s odbornými spôsobilosťami v oblastiach uvedených v článku 2.
      3.   Zástupcovia členských štátov sú menovaní na dva roky s obnoviteľným mandátom. Zostávajú vo funkcii, pokiaľ nebudú nahradení inými členmi alebo sa im neskončí mandát. Funkčné obdobie sa môže predĺžiť.
      4.   Môže sa vypracovať ustanovenie o vymenovaní rovnakého počtu náhradníkov, ako je počet zástupcov členských štátov. Náhradníci sa vymenúvajú v súlade s rovnakými podmienkami ako zástupcovia členských štátov a títo automaticky nahradia zástupcov, ktorí sú neprítomní alebo indisponovaní.
      5.   Zástupcov členských štátov, ktorí už nedokážu účinne prispievať k práci v skupine, vzdajú sa členstva alebo nespĺňajú podmienky stanovené v odseku 3 tohto článku alebo v článku 339 zmluvy, možno na zostávajúce funkčné obdobie nahradiť.
      6.   Osobné údaje sa zbierajú, spracúvajú a uverejňujú v súlade s nariadením (ES) č. 45/2001.“
   
   Článok 2
   V článku 4 rozhodnutia 2006/210/ES sa odsek 4 nahrádza takto:
   
      „4.   Členovia expertných skupín a ich zástupcovia, ako aj iní prizvaní odborníci a pozorovatelia dodržiavajú povinnosť zachovávať služobné tajomstvo ustanovené v zmluvách a ich vykonávacích predpisoch a bezpečnostné pravidlá Komisie týkajúce sa ochrany utajovaných skutočností EÚ stanovené v prílohe k rozhodnutiu Komisie 2001/844/ES, ESUO, Euratom. V prípade nedodržania týchto povinností môže Komisia prijať všetky primerané opatrenia.“
   
   V tom istom článku sa odsek 8 nahrádza takto:
   
      „8.   Komisia uverejní všetky náležité dokumenty (ako napríklad programy zasadnutí, zápisnice a návrhy účastníkov), a to buď priamo v registri expertných skupín Komisie a podobných subjektov, alebo prostredníctvom odkazu z registra na príslušnú webovú stránku, ktorá obsahuje tieto informácie. Výnimky z uverejňovania sú možné v prípadoch, keď by uverejnenie dokumentu mohlo poškodiť verejný alebo súkromný záujem, ako sa vymedzuje v článku 4 nariadenia (ES) č. 1049/2001.“
   
   Článok 3
   Znenie článku 5 rozhodnutia 2006/210/ES sa nahrádza takto:
   
      „Článok 5
      Výdavky súvisiace so zasadaniami
      1.   Účastníci podieľajúci sa na činnostiach skupiny nie sú za poskytované služby odmeňovaní.
      2.   Cestovné náklady a náklady na pobyt, ktoré účastníkom vznikli v súvislosti s činnosťou skupiny, uhrádza Komisia v súlade s ustanoveniami platnými v rámci Komisie.
      3.   Náhrada za uvedené výdavky sa poskytuje, pokiaľ sú dostupné finančné prostriedky v rámci ročného postupu prideľovania zdrojov.“
   
   Článok 4
   V článku 6 rozhodnutia 2006/210/ES sa druhá veta nahrádza takto:
   „Uplatňuje sa do 31. októbra 2014.“
   Článok 5
   Toto rozhodnutie nadobúda účinnosť 31. decembra 2012.
   
      V Bruseli 14. decembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 76, 15.3.2006, s. 3.
   
      (2)  Ú. v. EÚ L 35, 6.2.2010, s. 14.
   
      (3)  Oznámenie o inteligentnej regulácii KOM(2010) 543.
   
      (4)  Politické usmernenia pre budúcu Komisiu (dokument predložený poslancom Európskeho parlamentu 15. septembra 2009).
   
      (5)  K(2010) 7649 v konečnom znení, SEK(2010) 1360 v konečnom znení.